《挽广川先生》
宋代·李正民

万卷胸中富，千年笔下新。广川扬素业，延阁想芳尘。

晚陟螭坳峻，俄留凤沼津。遗书应满箧，不愧泣麒麟。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。